**Тэма: Склад. Падзел слоў на склады**

***1клас, навучанне грамаце (чытанне)***

***ДУА “НПК Бародзіцкі дзяцячы сад-пачатковая школа”***

***Настаўнік пачатковых класаў***

***Шлык Алеся Генадзьеўна***

**Мэта:** вучыць вызначаць колькасць складоў у словах.

**Задачы:**

***Адукацыйная:*** адпрацоўваць уменне дзяліць словы на склады, вылучаць асобна пэўны склад, узбагачаць лексіку вучняў (дзікія жывелы, свойская жывёла, птушаняты, свойскія птушкі).

***Развіццёвая:*** развіваць мысленне, кемлівасць, уменне адгадваць загадкі, моўныя здольнасці вучняў.

***Выхаваўчая:*** выхоўваць правільныя паводзіны ў прыродзе, любоў да роднага краю, да Радзімы.

**Абсталяванне:** малюнкі грыбоў, “карта”, “кошык”, схемы слоў, выявы хлопчыка і дзяўчынкі ў нацыянальнам убранні, малюнкі жывёл і кветак.

**Ход урока**

**І. *Арганізацыйны момант***

 - Добрай раніцы! Паглядзіце ў акенца, на дварэ яшчэ цёмна, ночка ўсё не хоча нас пакідаць. Давайце з вамі ўспомнім наш верш пра сонейка і раніцу, каб нам хутчэй настроіцца на ўрок.

Сонейка яснае ўстала.

* Раніцы добрай! – сказала.

Добрая раніца ў холад і ў снег.

* Раніцы добрай! – сказаў чалавек.

Добра раніцай добра ўсім –

Птушцы на дрэве, шафёру ў таксі.

* Раніцы добрай! – кажуць палі.

Кожнае дрэўца на роднай зямлі.

- Я вельмі спадзяюся, што ваша раніца сёння вельмі добрая. З добрым настроем ішлі сёння ў школу? Вось з такім настроем і пачнем наш урок.

**ІІ.*Актуалізацыя ведаў***

*-* Што такое сказ? (Сказ – гэта словы, звязаныя па сэнсе.)

- З чаго складаецца сказ? (Сказ складаецца з слоў.)

- А з чаго складаецца слова?(Слова складаецца з гукаў.)

- Якія бываюць гукі? (Зычныя і галосныя, цвёрдыя і мяккія.)

- Для чаго нам патрэбны гукі? (Каб гаварыць.)

- А каб запісаць слова, што нам патрэбна? (Літары.)

- Якія літары ёсць у беларускай мове? (Зычныя і галосныя.)

- Чаму галосныя так называцца? (Таму, што мы можам іх праспяваць.)

- А зычныя чаму так называцца? (Таму, што калі мы іх гаворым, паветра з трудом выходзіць пры вымаўленні гука.)

- Для чаго нам патрэбны літары? Дзе мы іх сустракаем? (Каб чытаць, пісаць, сустракаем у кніжках.)

- Якія літары ў кніжках? (Друкаваныя.)

- Якія яшчэ ёсць літары? (Пісьмовыя.)

- А дзе мы сустракаем пісьмовыя літары? Для чаго яны нам патрэбныя? (У сшытках, каб пісаць.)

- Цяпер я прапаную пагуляць у невялікую гульню “Лавачка ці падушачка”

*-Гульня "Лавачкаціпадушачка"* (вызначаюцьпершыгуку слове)

Неба, дождж, лета, рабіна, ліса, лес.

-Малайцы! Пахваліцесябе:”Які я малайчына!” і суседа: ”Які ты малайчына!”

*На дошцы карта падарожжа.*

-Сёння мы з вамі адправімся ў невялікае падарожжа па прыродзе Беларусі. А разам з намі будуць падарожнічаць хлопчык Міша і дзяўчынка Маша, яны да нас прыйшлі ў нацыянальных беларускіх касцюмах. Міша і Маша будуць уважліва сачыць, як вы сябе паводзіце на ўроку, ці умееце слухаць, ці умееце правільна сядзець. Яны прыйшлі паглядзець чаму вы ўжо навучыліся ў 1 класе.

( Паяўляюцца малюнкі хлопчыка і дзяўчынкі)

-Які першы гук імя хлопчыка? (Мяккі.)

- Які першы гук імя дзяўчынкі? (Цверды.)

- Мне бы хацелася пачаць наша падарожжа з такіх слоў, вы слухайце ўважліва і паўтарайце разам са мной:

*Мая зямля, мая Радзімазавецца светла – Беларусь.*

***III. Маўленчая размінка***

Міша і Маша адпраўляюцца ў падарожжа.

-Уявіце, что мы ідзем па дарожцы ў полі і бачым кветку. Што гэта за кветка? Паспрабуйце адгадаць па схеме, па першым і апошнім гуках. (Рамонак.)

- Давайце панюхаем кветку. Набралі паветра, удыхнулі пах кветкі. - Будзем яе рваць? (Не.)

- Чаму? (Кветкі нельга рваць.)

- Ідзем далей, зноў прыгожая кветка, зноў панюхаем кветку. (Калакольчык.)

- А вось пры дарожцы дзьмухавец. Давайце падуем на яго цудоўную шэрую шапачку. Набралі шмат паветра і павольна выдыхаем.

*Кветкі ў перамешку прымацованы на дошцы, схемы ў сярэдзіне ў слупок. Кветкі: рамонак, васілёк, дзьмухавец, калакольчык.*

- Зараз мы пойдзем з вамі ў лес падарожнічаць. Але спачатку ўспомнім,чаго не будзем рабіць у лесе. (Паўтараюць правілы паводзін у лесе.)

(Нельга крычаць, мусар кідаць і т.д.).

- Міша і Маша прыгатовілі для нас чыстагаворкі, я буду чытыць, а вы паўтараць за мной:

Лю-лю-лю – беларускі край люблю,

ля-ля-ля – гэта родная зямля,

на-на-на – бо ў свеце яна адна.

- Пойдзем у лес па грыбы? (Так.)

- Добра, паўтарайце за мной:

Бы-бы-бы – ў лесе растуць грыбы,

оў-оў-оў – назбіраў грыбоў,

ыў-ыў-ыў – потым насушыў

аў-аў-аў – суп прыгатаваў,

оў-оў-оў – частаваў сяброў.

* А якія грыбы бываюць у лесе? (Ядомыя і неядомыя.)
* Якія вы ведаеце ядомыя грыбы? (Падасінавік, падбярозавік, лісічка, масляк, баравік.)
* Якія неядомыя? (Мухамор, паганка.)
* А зараз мы з вамі крыху адпачнем. Будзем збіраць грыбы. Калі грыб ядомы, будзем гаварыць: “ Селі, зрэзалі, у кош паклалі і далей пайшлі”. Калі грыб будзе неядомы, будзем гаварыць “Селі, не зрэзалі, у кош не клалі”.

**Фізкультмінутка.**

Мы ішлі, ішлі, ішлі.

Мы (карцінка грыба) знайшлі.

Селі, зрэзалі, у кош паклалі і далей пайшлі.

(Калі грыб не ядомы, то дзеці кажуць: “Селі, не рэзалі, у кош не клалі”.)

***IV. Паведамленне тэмы ўрока***

-Пакуль шукалі грыбы, у нас згубіўся хлопчык Міша, давайте яго паклічам.

- Мі-ша! Мі-ша!

- Калі гукалі Мішу, як вымаўлялі слова? (Па частках.)

- Гэтыя часткі называюцца склады. Сёння мы і будзем вучыцца вызначаць колькасць складоў у словах.

- А як правільна вызначыць колькасць складоў?

-Так, трэба падставіць далонь пад бараду, колькі разоў кранецца далоні барада, столькі складоў у слове.

***V****.* ***Новы матэрыял***

**Работа па падручніку**

- Адкрылі буквары на старонцы 26.

- Дзяўчынка Маша прынесла чароўны мяшочак. Вызначым колькасць складоў у словах, якія абазначаюць назвы гэтых прадметаў (у мяшочку малюнкі дрэў).

Загадкі пра дрэвы (называюць адгадку і колькасць складоў).

1. Я зацвітаю кожным летам не пышным — ледзь прыкметным цветам. Але як толькі зацвіту, дык пчолы чуюць за вярсту. ***(Ліпа.)***
* Колькі складоў? (Два.)
* Паглядзелі ў падручнік знайшлі схему слова “ліпа” , правільна мы адказалі, два склады у слове? (Так.) Настаўнік малюе схему слова на дошцы, дзеліць на два склады.
1. Я засцілаю дол ігліцай. Спрадвеку слаўлюся жывіцай. ***(Сасна.)***
* Колькі складоў? (Два.)
1. Заўсёды, летам і зімой, мае іголачкі са мной. Галінак у мяне багата. Я сустракаю з вамі свята. ***(Елка.)***
* Колькі складоў? (Два.)
1. I ў сто гадоў я малады. Маё насенне — жалуды. ***(Дуб.)***
* Колькі складоў? (Адзін.)
1. Адна я ў лесе з белаю карой. Багата сокам веснавой парой. **(Бяроза.)**

- Колькі складоў? (Тры.)

* Вось такія дрэвы растуць у беларускіх лясах.
* А хто яшчэ ёсць у лесе? (Звяры.)
* У Мішы таксама ёсць чароўны мяшочак, але прадметы там іншыя, вам трэба адгадаць і назваць колькасць складоў у слове (У мяшочку малюнкі лясных звяроў.)

Загадкі пра жывёл (называюць адгадку і колькасць складоў.)

1. *Ён па лесе скок ды скок, Косіцьвокам з боку ўбок. У дупле вавёрка — шчоўк! А яму здаецца — воўк.* ***(Заяц.)***
* Колькі складоў? (Два.)
1. *Гальчастыя рогі,*

*Хуткія ногі,*

*Колер поўсці – залаты.*

*Хто я, ці ведаеш ты?* ***(Алень.)***

* Колькі складоў? (Два.)
1. *У рыжай разбойніцы хвост, як мятла. Ад кары ўцякла – сляды замяла.* ***(Ліса.)***
* Колькі складоў? ( Два.)
1. *3 ялінкі на ялінку, з галінкі на галінку скача агеньчык жывы... Хто гэта? Знаеце вы?* ***(Вавёрка.)***

- Колькі складоў? (Тры.)

- Чаму гэтых жывёл мы называем дзікімі? (Таму, што яны жывуць у лесе.)

-Пабылі ў лесе, цяпер пара дамоў*.*

Дзяўчынка і хлопчык перамяшчаюцца дамоў.

* А па дарозе дамоў пачуўся чыйсьці галасок, давайце адгадаем, чый галасок?
* *Гульня “Адгадай чый галасок ?”*

(Гукі- гаў-гаў, му-у-у,ме-е-е, мяў.)

(Сабака, карова, авечка, кот.)

Дзеці называюць жывёлу, вызначаюць колькасць складоў.

-Дзе можна пачуць гэтыя галасы?

- Хто іх падае? (Хатнія жывёлы.)

- А дзе яны жывуць? (У хляве.)

-Чаму гэтыя жывёлы называюцца хатнімі? (Бо яны жывуць з чалавекам.)

- Якую карысць прыносяць чалавеку хатнія жывёлы?

- Паглядзіце на малюнак, ці ва ўсіх дзетак ёсць мама?

Гульня “Назаві маму”

-Я буду называць дзіця, а вы поўным адказам называеце маму жывёлы.

Ягня ў (*авечкі*).

Казляня ў *(казы).*

Цяля ў *(каровы).*

Кураня ў *(курыцы).*

Качаня ў *(качкі).*

Гусяня ў *(гускі).*

Парася ў *(свінні).*

-А цяпер наадварот, я буду называць маму, а вы павінны назваць дзіця жывёлы. (Жарабя, ягня, казляня, цяля, кураня, качаня, гусяня, парася.)

**Фізкультхвілінка.**

Раз – падняцца, падцягнуцца,

Два – нагнуцца, разагнуцца,

Тры ў далоні тры хлапка,

Галавою тры кіўка.

На чатыры – рукі шырай.

Пяць – рукамі памахаць.

Шэсць - за парты ціха сесць.

***VI. Замацаванне***

Знайсці на малюнку хатніх жывёл, вызначыць колькасць складоў.

( КА-РО-ВА, А-ВЕЧ-КА, КОНЬ, СА-БА-КА, КОТ.)

-Прачытайце гэтыя словы па схемах.

- Мы дзялілі на склады назвы дарослых жывёл, а цяпер давайце паспрабуем падзяліць назвы дзяцей хатніх жывёл.

( ГУ-СЯ-НЯ, КУ-РА-НЯ, КА-ЧА-НЯ.)

-Прыдумайце словы, у якіх 1, 2, 3, склады.

* Малайцы! Маша хоча прачытаць для вас верш, але яна сама не можа і папрасіла мяне. Верш беларускага пісьменніка Ніла Гілевіча “Я – беларус”

Я – беларус, я нарадзіўся на гэтай казачнай зямлі,
Дзе між лясоў і пушчаў дзікіх адвеку прашчуры жылі.
Я – беларус, я ганаруся, што маю гэтае імя:
Аб добрай славе Беларусі ў свеце знаюць нездарма.
Я – беларус, і я шчаслівы, што маці мову мне дала,
Што родных песень пералівы і зблізку чую, і здаля…

* Якім словам можна замяніць слова “прашчуры”? (Продкі.)
* Продкі – гэта людзі, якія жылі да нас. Гэта нашы дзяды, прадзеды.
* Мы хто з вамі? (Беларусы.)
* Колькі складоў у слове “беларусы”?(Бе-ла-ру-сы, 4 склады)

***VII. Падвядзенне вынікаў***

* Якая тэма ўрока была? (Склад.)
* Чаму вучыліся? (Дзяліць словы на склады.)
* Што такое склад слова? (Гэта частка слова.)
* Як палічыць колькі складоў у слове? (Трэба падставіць далонь пад бараду, колькі раз кранецца, столькі складоў.)

***VIII. Рэфлексія***

-Я рада, што вы ў мяне ёсць. Мне падабалася, як вы працавалі ўроку.

- А як вы адчувалі сябе на ўроку? Ці ўсе вам было зразумела?

- Калі вы чамусьці навучыліся сёння на ўроку, вам было цікава, то падыміце сонейка.

- Калі вы нічаму не навучыліся, вам было не зразумела, падыміце хмарку.

- Дзякуй за працу. Маша і Міша таксама развітваюцца з вамі, яны жадаюць вам поспехаў у вучобе, каб вы стараліся вучыцца і тады ў вас усё атрымаецца.